Diari Oficial de la Generalitat Valenciana


Sumari del DOGV 4788, del 02-07-2004 (2004/6442)

Actuacions d'execució forçosa en processos de família número 955/2003. Cèdula de notificació.
---------------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6442


Organisme emissor
:   Jutjat de Primera Instància número 26 de València

Tipus de document
:   Anunci

Actuacions d'execució forçosa en processos de família número 955/2003. Cèdula de notificació. [2004/Q6442]
  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte, faig saber:
  
Que en les actuacions d'execució forçosa en processos de família 955/2003, que se seguixen a instància de María Teresa Pardo Navarro contra Mokhtar Hadj Abdelkader, en situació de parador ignorat, en les quals, en data 24 de setembre de 2003, es va dictar interlocutòria, que en la part dispositiva diu així:
  
«Interlocutòria
  
Jutgessa que la dicta: Pilar Moreno Torres
  
Lloc: València
  
Data: 24 de setembre de 2003
  
Antecedents de fet
  
Únic
  
La procuradora María Ángeles Esteban Álvarez, en nom i representació de María Teresa Pardo Navarro, ha presentat un escrit en què sol·licita l'execució forçosa de les mesures acordades en el procés matrimonial següent.
  
Execució forçosa en processos de família 955/2003.
  
Resolució que ha acordat la mesura: sentència de 7 d'octubre de 2002 i interlocutòria de mesures provisionals de 30 de juliol de 2002.
  
Mesura acordada: pagament de pensió per cent vint euros (120 EUR) mensuals i quota hipotecària.
  
Creditora: Teresa Pardo Navarro.
  
Obligat: Mokhtar Hadj Abdelkader.
  
A l'escrit es sol·licita el pagament de les pensions endarrerides corresponents a tres mesos en concepte d'aliments i tres mesos per la quota d'hipoteca, que són els mesos d'agost, setembre i octubre de 2002, en virtut de la interlocutòria de mesures provisionals de data 30 de juliol de 2002, i 11 mesos en concepte d'aliments, els mesos de novembre de 2002 a setembre de 2003, en virtut de la sentència de separació de data 7 d'octubre de 2002 per un import total de 2.041,65 euros, més 600 euros, en concepte d'interessos i costes.
  
Fonaments de dret
  
1. Prèviament a qualsevol altra consideració, convé deixar establit que, el termini d'espera de 20 dies assenyalat en l'article 548 de la Llei 1/2000, d'Enjudiciament Civil (LECn), per a l'execució de resolucions judicials, no és aplicable en l'execució de mesures acordades en processos matrimonials, ja que, com és en este cas, hi ha raons òbvies d'urgència que requerixen una execució immediata per a una tutela judicial efectiva.
  
El títol presentat té aparellada l'execució, d'acord amb l'establit en l'article 517 de la Llei 1/2000, d'Enjudiciament Civil (LECn), al qual remet l'article 776 del mateix text legal, en assenyalar que, els pronunciaments sobre les mesures acordades en els processos matrimonials s'executaran d'acord amb el que es disposa en el llibre III de esta llei.
  
Pel que s'ha exposat, procedix despatxar l'execució per les quantitats reclamades per al pagament de les pensions que es deuen.
  
3. Atés que no és necessari en l'execució dels títols judicials el requeriment previ de pagament, article 580.1 de la LECn, però ja que la part actora s'ha interessat, procedix el requeriment de pagament per 10 dies i de no verificar-ho en el termini concedit, decretar directament en esta resolució l'embargament dels béns designats per la part executant, tal i com establix l'article 557.1.4 de la mateixa LECn, però, com la part executant manifesta que els considera insuficients per a cobrir les responsabilitats reclamades, procedix decretar també l'embargament d'uns altres béns de la part executada sempre que siguen suficients per a cobrir estes responsabilitats i al mateix temps requerir-la perquè manifeste relacionadament béns i drets suficients en la forma establida en l'article 589 de la LECn.
  
Part dispositiva
  
1. Es despatxa execució a instància de la procuradora María Ángeles Esteban Álvarez, en nom i representació de María Teresa Pardo Navarro, part executant, contra Mokhtar Hadj Abdelkader, part executada, per les quantitats següents: 2.041,65 euros en concepte de pensions que es deuen, i de 600 euros en concepte d'interessos i costes.
  
Amb el requeriment previ de pagament, a l'executat Mokhtar Hadj Abdelkader, per 10 dies i, de no verificar-ho en el termini concedit, es declaren embargats com a propietat de l'executat i si s'estimen suficients per a cobrir les quantitats per les quals es despatxa execució, els béns següents:
  
- Els drets que puguen correspondre a l'executat Mokhtar Hadj Abdelkader en la liquidació de la societat de guanys sobre l'habitatge situat al camí vell del Grau, número 102, provisional, segona planta alta, porta 6, de 65 metres i 95 decímetres quadrats, inscrita al Registre de la Propietat de València, número 14, al tom 2.359, llibre 182, foli 153, finca 135.565, inscripció 6a.
  
- Qualsevol altre dret que en la liquidació de la societat de guanys puga correspondre a l'executat Mokhtar Hadj Abdelkader.
  
Notifiqueu esta resolució a l'executat amb el lliurament d'una còpia de l'escrit en què se sol·licite el despatx d'execució i dels documents que s'hi acompanyen, sense citació ni citació a termini, perquè, en qualsevol moment puga personar-se en l'execució.
  
Esta resolució és ferma i contra esta no s'hi pot interposar cap recurs (article 555 LECn), sense perjuí que el cònjuge deutor puga oposar-se a l'execució despatxada dins dels 10 dies següents a la notificació d'esta interlocutòria».
  
Així mateix, faig saber: que en les actuacions a què es fa referència, en data 11 de juny de 2004, es va dictar la interlocutòria que diu així:
  
«Interlocutòria número 251/2004
  
Jutge que la dicta: Rafael Cardona Rosaleñ
  
Lloc: València
  
Data: 11 de juny de 2004
  
Antecedents de fet
  
Únic
  
Que mitjançant la interlocutòria de data 24 de setembre de 2003, dictada per este jutjat en les actuacions indicades més amunt, es va despatxar execució a instància de la procuradora María Ángeles Esteban Álvarez, en nom i representació de María Teresa Pardo Navarro, part executant, contra Mokhtar Hadj Abdelkader, part executada, per al compliment de les mesures acordades en la sentència número 212/2002, de data 7 d'octubre de 2002, dictada per este jutjat en les actuacions de separació número 245/2002.
  
Fonaments de dret
  
Únic
  
Una vegada transcorreguts 10 dies des de la notificació de la interlocutòria, de data 24 de setembre de 2003, al demandat Mokhtar Hadj Abdelkader, este no s'hi oposa, s'acorda arxivar el procediment, sense perjuí de la reobertura a instància de l'actora en qualsevol moment.
  
Part dispositiva: s'acorda arxivar el present procediment sense perjuí de la reobertura a instància de l'actora en qualsevol moment.
  
Contra esta interlocutòria s'hi pot interposar un recurs d'apel·lació en el termini de cinc dies següents a la notificació que caldrà preparar davant d'este jutjat.
  
Ho acorda, mana i firma sa senyoria, en done fe».
  
I perquè valga de notificació en forma al demandat, Mokhtar Hadj Abdelkader, en situació de rebel·lia i parador ignorat, expedisc i firme el present edicte.